શીર્ષક: સુરત: આંધ્રનાં પરિવારે મૃત બાળકી માટે દાવો કર્યો, DNA મેચિંગ કરાશે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બીજી બાજુ, પોલીસની સાથે સુરતના કાપડના વેપારીઓ અને સામાજિક સંસ્થાઓ પણ બાળકીની ઓળખ થઈ શકે તે માટે આગળ આવ્યા છે. 

ભારતમાં સાડીના હબ ગણતા સુરત શહેરના વેપારીઓએ સાડીનાં પચ્ચીસ હજાર પૅકેટ્સ પર બાળકીની તસવીર મૂકીને અન્ય રાજ્યોમાં મોકલી છે.  

બાળકી વિશે માહિતી આપનારને સુરતના બિલ્ડર દ્વારા 5 લાખ રૂપિયા તથા અન્ય સંસ્થાઓએ પણ ઇનામ આપવાની જાહેરાત કરી છે. 

છઠ્ઠી એપ્રિલે સુરતના પાંડેસરા વિસ્તારમાંથી અંદાજે નવ વર્ષની બાળકીનો મૃતદેહ મળી આવ્યો હતો. 

તેના શરીર પર 86 જેટલાં ઇજાના નિશાન હતાં અને તેની માર મારીને હત્યા કરી દેવામાં આવી હતી. 

આંધ્રના પરિવારે કર્યો દાવો 

સુરતના પોલીસ કમિશ્નર સતીશ શર્માએ બીબીસી સાથે વાત કરતા જણાવ્યું:

મૃત બાળકીની ઓળખ કરવા માટે અન્ય રાજ્યોના સુપરિન્ટેન્ડ્ન્ટ્સને તસવીરો મોકલવામાં આવી હતી.

ત્યારે આંધ્ર પોલીસે ત્યાંથી ગુમ થયેલી બાળકી આ જ હોવાની શક્યતા વ્યક્ત કરી હતી. ત્યાં બાળકી ગુમ થઈ હોવાનો કેસ પણ દાખલ થયેલો છે. 

હાલમાં આંધ્ર પ્રદેશનો એક પરિવાર સુરત આવ્યો છે. પરિવારનો દાવો છે કે મૃત બાળકી તેમની છે. 

પુરાવારૂપે પરિવાર દ્વારા બાળકીની તસવીરો પણ રજૂ કરવામાં આવી છે. જે મૃત બાળકીના ચહેરા સાથે મળતી આવે છે. 

જોકે, પાક્કા પાયે ખરાઈ કરવા માટે સુરત પોલીસ દ્વારા મૃત બાળકી તથા તેના પિતાના ડીએનએની સરખામણી કરાવવામાં આવશે. 

શું છે ડીએનએ પેટરનિટી ટેસ્ટ?

જ્યારે આ પ્રકારના કિસ્સા આવે છે, ત્યારે ડીએનએની સરખામણી કરીને બે વ્યક્તિઓ વચ્ચેનો સંબંધ પ્રસ્થાપિત કરવામાં આવે છે. 

તેને ફોરેન્સિક સાયન્સની પરિભાષામાં ડીએનએ પેટરનિટી ટેસ્ટ કહેવામાં આવે છે. 

જો બાળક દાવો કરનાર પિતાનું હોય તો બંનેના ડીએનએ મેચ થવાની શક્યતા 99.99 ટકા હોય છે. 

પરંતુ જો બાળક તેમનું ન હોય તો ડીએનએ મેચ થવાની શક્યતા 0 % હોય છે. 

આથી આ પ્રકારના દાવાઓ સમયે પોલીસ તથા ન્યાયતંત્ર દ્વારા ડીએનએ મેચિંગને ભારત જ નહીં વિશ્વભરમાં આધારભૂત માનવામાં આવે છે. 

શા માટે પાર્સલ સાથે તસવીર મૂકી રહ્યા છે વેપારીઓ? 

બીજી બાજુ, સુરતના ટેકસ્ટાઇલ વેપારીઓ પણ પોલીસની મદદ કરવા આગળ આવ્યા છે. 

સુરતમાં ઉત્તર ભારત તથા અન્ય રાજ્યોનાં હજારો લોકો વસવાટ કરી રહ્યાં છે. 

આ બાળકી સુરત કે ગુજરાત સિવાયનાં અન્ય રાજ્યોની હોય તેવી પણ શક્યતા છે.

જેથી વેપારીઓ સાડીઓનાં પૅકેટ પર બાળકીની તસવીરવાળાં પોસ્ટર્સ લગાવીને અન્ય રાજ્યોમાં મોકલી રહ્યા છે.  

તમે આ વાંચ્યું કે નહીં?

આ પાર્સલમાં...